carohd/mindhelper huggingface dataset:
Skoleopgave om psykologjob
Kategori: Skole og uddannelse
K\u00f8n: Pige
Alder: 16
Dato: 2021-02-04T19:01:45.000Z

Sp\u00f8rgsm\u00e5l:
Jeg er i gang med at lave en størreskole opgave om psykolog jobbet og uddannelsen. Jeg undre mig over, hvad der gør en psykolog til en god psykolog? hvis i har tid til at svarer ville det hjælpe meget. ellers tak for jeres opmærksomhed.

Svar:
Sikke en spændende opgave, du skriver! (Omend os brevkasseredaktører måske er lidt farvede af selv at være psykologistuderende). I brevkassen har vi desværre ikke tid til at hjælpe med skoleopgaver, da brevkassen kun er til personlige spørgsmål. Men jeg tænker, at du måske kan finde god inspiration om psykologers arbejde her på psykologer i danmarks hjemmeside. Du kan tjekke hjemmesiden alt om psykologi ud. De to hjemmesider er nemlig lavet af dansk psykolog forening. Ellers kan jeg også anbefale sundhed.dk, hvor der også står en masse god information om psykologer og psykologbehandling.
Jeg har angst for menstruation
Kategori: Angst og stress
K\u00f8n: Pige
Alder: 17
Dato: 2021-02-19T16:13:25.000Z

Sp\u00f8rgsm\u00e5l:
Kan man gøre noget ved angst for menstruation..

Svar:
Jeg er glad for at du har skrevet herind og delt dine tanker med os. Det behøver du ikke gå alene med.



Angst for menstruation



Du skriver og spørger, om der er noget, man kan gøre ved angst for menstruation. Det korte svar er ja, der er flere ting man kan gøre, hvis man oplever angst - uanset om det er for menstruation eller noget andet. Men du skriver ikke så meget om, hvad det er ved menstruationen, som du er bange for? Om det er blodet, at den ikke er kommet eller noget helt andet. Men jeg tænker, at du kan prøve at læse vores artikel om fobier og denne her, der handler mere generelt om angst. Der står nemlig en masse god information, som er rigtig rar at have, hvis man oplever angst. Du kan også læse vores artikel om eksponering, som er en metode man kan bruge, hvis man gerne vil udfordre sin angst. Måske er der nogle tips i den, som du kan bruge?



Snak med din mor



Jeg kommer til at tænke på, om du kan snakke med din mor om dine tanker? For når det kommer til menstruation, så kan det være rart at snakke med en, som har prøvet det. Så kan dig og hende måske snakke om, hvad det er ved menstruationen, som gør dig angst. Og hun kan støtte dig og komme med gode råd.Hvis det ikke duer med din mor, så er der måske en anden kvinde i din omgangskreds, du kan snakke med? En moster, storesøster, god veninde eller lærer?



Tag en tur til lægen



Jeg tænker, at det måske kunne være en god idé, at tage en tur til lægen. For så kan dig og lægen snakke om, hvordan angsten for menstruationen påvirker og hvad der måske kunne være hjælpsomt for dig. Og i kan snakke om de ting, som gør dig nervøs. Man må altid tage til lægen, hvis man har det skidt - uanset om det fysisk eller psykisk.



Kontakt Angsttelefonen



Hvis du har spørgsmål om angst, eller bare har brug for at snakke med nogen om angsten, så kan jeg anbefale dig Angsttelefonen. Angsttelefonen er en frivillig rådgivning, hvor man kan snakke med nogen, som godt ved hvordan det er, at have angst inde på livet. Det er helt gratis og anonymt. Og de er super søde. Jeg kan varmt anbefale dem.



Jeg håber mit svar har været hjælpsomt for dig. Varme tanker herfra.
Skoleprojekt grænser
Kategori: Generelt
K\u00f8n: Pige
Alder: 13
Dato: 2021-02-19T16:16:38.000Z

Sp\u00f8rgsm\u00e5l:
Jeg er en pige der har om emnet grænser i skolen. Det ville være skønt hvis i kunne hjælpe mig og min gruppe med at svare på disse spørgsmål. Vi skal nemlig interwiewe folk om vores emne. Håber i kan hjælpe os =B



1. Hvor går grænsen? 2. Hvad er en grænse for folk? 3. Hvornår er en grænse blevet overtrådt? 4. Kan i gove nogle råd til hvordan man sætter grænser? 5. Er der en grænse for, hvor meget man må ændre?

Svar:
Sikke et spændende emne i har valgt at undersøge. Brevkassen er dog kun til personlige spørgsmål, og derfor har vi desværre ikke tid til at hjælpe med skoleprojekter.



Men jeg vil anbefale jer, at overveje, hvilke grænser det er, i gerne vil spørge ind til? Er det grænserne for, hvad man kan tillade sig at snakke med sine venner om? Er det seksuelle grænser? Er det grænsen for, hvor meget arbejde, man kan overskue? Det kan måske hjælpe jer lidt på vej. I kan finde mere inspiration i vores artikel om grænser. 



Held og lykke med projektet.
Jeg er blevet vild med min veninde
Kategori: Kærlighed og sex
K\u00f8n: Dreng
Alder: 14
Dato: 2021-02-21T14:48:09.000Z

Sp\u00f8rgsm\u00e5l:
Jeg er en dreng og min kæreste har lige slået op med mig. Jeg var rigtig glad for hende og er selvfølgelig rigtig ked af det. Jeg har en rigtig god veninde som også er veninder med min ex. Men jeg er faktisk blevet lidt for glad for hende  og det startede faktisk mens jeg stadig var sammen med min kæreste. Det er lidt akavet for mig når jeg er sammen med hende for tror ikke hun kan lide mig på den måde og ved ikke o jeg bør fortælle hende det. Derudover ved jeg også at min ex og min vendinde begge bliver sur på mig og jeg har sjovt nok ikke lyst til at miste nogen af dem. Bør jeg fortælle måske bare min vendinde om det? Og hvis jeg gør hvordan bør jeg så sige?

Svar:
Det lyder til, at du sidder med lidt af et dilemma i øjeblikket. Derfor er jeg også rigtigt glad for, at du har skrevet herind og delt dine tanker med os.



Kærestesorger 



Jeg er ked af at høre, at din kæreste har slået op med dig. Det kan gøre rigtigt ondt og det er helt naturligt, hvis det er lidt en træls periode lige nu. Men hey, det skal nok blive bedre igen med tiden. Så hold hovedet højt. Hvis du har lyst til at læse lidt tips om, hvordan man kommer godt igennem kærestesorg, så har vi skrevet en artikel om kærestesorger, som du kan tjekke ud her. 



Hvad skal du sige til din veninde? 



Jeg kan sagtens forstå, hvis du er lidt i tvivl om, hvad du lige skal gøre i øjeblikket. For det lyder til, at du er blevet lidt vild med din veninde. Og det er en hammersvær situation, når hun også er veninder med din ekskæreste. For hvordan vil hun så lige reagere, hvis du fortæller hende om dine følelser?



Nu skriver du, at du ikke tror, at hun er vild med dig tilbage. Derfor tænker jeg også, om det måske vil være bedst, hvis du lod være med at fortælle hende om det. For der er en risiko for, at hun ikke bliver særligt glad for at høre det, og at din ekskæreste måske bliver rigtigt såret, hvis hun finder ud af det. Især når det er så kort tid siden, at dig og din ekskæreste gik fra hinanden. Derfor tænker jeg også, at der en risiko for, at venskabet går i stykker, hvis du fortæller om følelserne.



Forelskelse går over med tiden. Derfor kan du overveje, om det rareste for dig vil være at give dig selv god tid til at komme ovenpå kærestesorger og forelskelse. Du kan eventuelt overveje, om det også vil være rart for dig at tage en lille pause fra begge piger, indtil du er mere ovenpå igen. 



Snak med en anden ven 



Hvis du har en anden ven, som ikke lige er din eks eller den anden pige, så kan du måske prøve at snakke med den om det hele? Det kan nemlig være rigtigt rart at have nogle at lufte ud til, når man sidder med en forelskelse, som nok ikke er gengældt. Så kan de støtte dig lidt indtil der falder ro på det hele igen.



Jeg håber mit svar var hjælpsomt for dig. Jeg krydser fingre for, at det kommer til at gå super godt med dig.
Jeg føler mig sindssygt træt hele tiden
Kategori: Mad, søvn og motion
K\u00f8n: Dreng
Alder: 20
Dato: 2021-02-21T14:53:34.000Z

Sp\u00f8rgsm\u00e5l:
Jeg er en ung mand på 20 år. Jeg er lige startet på nyt arbejde, som salgselev.



Har været vant til at være utrolig aktiv hele dagen, samt træne ofte. Efter jeg er startet på nyt arbejde, føler jeg mig sindssyg træt hele tiden. Altså følelsen af at kunne falde i søvn i sin stol& Mine øjne føles slørret, trætte og jeg har svært ved at fokuserer. 



Jeg sidder rigtig meget af tiden ved en skærm, ca. 7 timer ud af de 8,5 time jeg er på arbejde.



Jeg har prøvet at få briller, men dette føles ikke at have hjulpet. 



Når jeg kommer hjem er jeg stadig træt, og tager ofte en nap på 30 min ca. Hvis ikke jeg gør det, render jeg bare rundt som en zombie, og føler at alle lyde bliver forstærket.



Jeg har aldrig haft denne følelse før jeg startede som elev, for ca. 4 måneder. 



Til tider har jeg troet der er noget galt med mig (altså fysisk) andre gange forstår jeg det bare ikke&



Hvis jeg står op i weekender og det er lyst, kan jeg allerede mærke der at mine øjne begynder at svie og gøre ondt.



Håber i kan hjælpe =B

Svar:
Det lyder godt nok som om, at du virkeligt er hårdt ramt af træthed i øjeblikket. Derfor er jeg også glad for, at du har skrevet herind.



Får du sovet nok? 



Jeg kan godt læse, at du er meget generet af træthed i øjeblikket. Derfor kommer jeg til at tænke på, om du får sovet nok om natten? For hvis du har et krævende job, stadig træner en del og generelt er meget aktiv i hverdagen, så går timerne på dagen også rigtigt hurtigt. Og så kan man nemt komme til at gå for sent i seng. Så hvis du sover under 8 timer, så tænker jeg, at det er vigtigt, at du får prioriteret at sove mere. Så din krop har god tid til at hvile, inden du skal op og igang igen. Du kan også prøve at læse vores artikel om at få mere energi i hverdagen. Måske er der nogle tips, som vil give god mening for dig? 



Tag en tur til lægen 



Jeg tænker, at det bedste råd jeg kan give dig er, at tage en tur til lægen og snakke med lægen om trætheden. For der kan sagtens være fysiske grunde til, at man pludseligt oplever mere træthed, end man plejer. Da der desværre ikke nogle af os her på Mindhelper, som er lægeuddannede, så du vil kunne få bedre hjælp hos lægen, end vi lige kan give dig gennem brevkassen. Så jeg vil hellere sende dig i den retning, i stedet for at komme med en masse råd, som måske ikke rammer hovedet på sømmet. Det håber jeg er okay.   



Jeg har desværre ikke kunne komme med et klart svar på, hvorfor trætheden rammer dig så meget i øjeblikket. Men jeg håber, at du tager en tur til lægen, så i kan sammen kan finde ud af, hvordan du lige får energien igen. Rigtig god vind fremover og held og lykke med dit nye job.
Pige 16 år
Kategori: Generelt
K\u00f8n: Pige
Alder: 16
Dato: 2021-02-20T14:34:09.000Z

Sp\u00f8rgsm\u00e5l:

Svar:
Vi har set dine brevkassespørgsmål. Du er selvfølgelig mere end velkommen til at skrive herind igen en anden gang, hvis det er :-)
Hvordan kan han være vild med mig den ene dag, men ikke den næste?
Kategori: Kærlighed og sex
K\u00f8n: Pige
Alder: 17
Dato: 2021-03-15T10:44:15.000Z

Sp\u00f8rgsm\u00e5l:
Hvordan er det muligt at han er vild med mig den ene dag men ikke den næste?

Svar:
Det lyder til, at du er landet i en lidt træls situation med en fyr i øjeblikket. Derfor er jeg også glad for, at du har skrevet herind og delt det med os.



Han vender på en tallerken



Du spørger, hvordan det kan være, at en fyr er vild med dig den ene dag, men ikke den næste. For at være helt ærlig så er det super svært at komme med et klart svar på. For der kan være rigtigt mange grunde til, at en fyr siger han er vild med en den ene dag, men ikke den næste. Men jeg kunne forestille mig, at det nok i virkeligheden ikke er så sort/hvidt, at han bare var top-interesseret den ene dag og totalt uinteresseret den næste. Det er ikke engang sikkert, at det har noget med dig at gøre. Der kan være hundredvis af andre grunde. Og den eneste som har svaret er fyren, som du tænker på.



Så hvis du rigtigt gerne vil finde ud af, hvorfor han pludseligt virker til at have mistet interessen for dig, så bliver du nok nødt til at snakke med ham om det. Men overvej, om du overhovedet har lyst til at have den snak med ham? For det er ikke altid særligt rart at høre, hvorfor nogen pludseligt mistede interessen. Hvis han ikke har behandlet dig pænt, så tænker jeg, at det måske vil være rarere for dig at holde dig fra ham? Du må prøve at mærke godt efter i maven, hvad der er det rigtige for dig at gøre. Og hey, selvom ham her ikke var den rette, så fortjener du alligevel også at være sammen med en, som viser interesse hver dag - og ikke vender på tallerken lige pludseligt.



Snak med dine veninder



Hvis du har nogle gode veninder, så kan du også prøve at snakke med dem om situationen. For så har i god mulighed for at gå lidt mere i dybden med det hele og prøve at finde ud af, hvad søren der lige skete mellem dig og ham. Og så kan det samtidigt være super rart at have sine veninder at støtte sig op af, hvis man har lidt kærlighedsproblemer. Måske kunne det også være rart for dig.  



Jeg håber at mit svar har været hjælpsomt for dig. Og så krydser jeg fingre for, at du snart er ovenpå igen. Varme tanker herfra.
Hvornår får jeg svar?
Kategori: Generelt
K\u00f8n: Pige
Alder: 16
Dato: 2021-03-08T22:24:22.000Z

Sp\u00f8rgsm\u00e5l:
Der er gået over to uger siden jeg skrev ind. Vil i ikke nok enten ændre der hvor der står hvor lang tid der går (10 dage), eller svare til den tid. Bare så man nogenlunde ved hvor lang tid der går. Når det er overskredet ved man ikke om det er fordi der ikke kommer svar. Jeg forstår godt at i nok har travlt og sådan, så det giver mening der går over 10 dage.

Svar:
Jeg tænker, at det er dig, der har skrevet ind omkring motivation for at selvskade. Er det mon rigtigt? Hvis det er, så har jeg udgivet et svar til dig under navnet Jeg ved godt, jeg bør stoppe med at selvskade, men jeg har ikke lyst.



Jeg er super ked af, at det er kommet så meget for sent. Det er mig, der simpelthen ikke har fået klikket alle de rigtige steder, da jeg ville udgive det i første omgang. Derfor blev det aldrig udgivet, selvom jeg troede, at jeg havde fået det gjort. 



Det er jeg mega ked af! Jeg undskylder selvfølgeligt rigtigt mange gange og håber, at du kan bruge svaret alligevel.
Hvorfor græder drenge ikke, når de slår op?
Kategori: Kærlighed og sex
K\u00f8n: Pige
Alder: 13
Dato: 2021-03-15T10:55:57.000Z

Sp\u00f8rgsm\u00e5l:
Hvorfor græder drenge ikke når de slår op? Altså er de bare følses løse?

Svar:
Det lyder til, at der er en fyr, som har slået op med dig? Det er ikke særligt rart at opleve. Og derfor er jeg også glad for, at du har skrevet herind og delt det med os.



Du spørger, hvorfor drenge ikke græder, når de slår op. Men det er super forskelligt om en person græder, når de slår op - uanset om det er en dreng eller en pige. Derfor vil der også være nogle drenge som græder, og nogle som ikke gør. Eksempelvis er der en del drenge som skriver herind til brevkassen, som også græder, når de har slået op med en kæreste. 



Personer er forskellige 



Man kan ikke bedømme om nogen er følelsesløse ud fra om de græder eller ej. For det er forskelligt fra person til person, hvordan de udtrykker deres følelser. Derfor er der også nogle, som kommer til at græde meget nemt. Og nogle andre som måske aldrig eller sjældent græder. Men selvom man ikke græder, betyder det ikke, at man ikke kan være ked af det alligevel. Du kan prøve at tænk tilbage i dit liv og overveje, om du måske også selv kan huske et tidspunkt, hvor du har været ked af det, men ikke grædt? Jeg kan i hvert fald godt komme i tanke om mange gange i mit liv, hvor jeg har været ked af det, men ikke grædt.



Der er også mange, som mest græder bag lukkede døre. Med det mener jeg, at de måske først græder, når de er alene og ikke sammen med andre mennesker. Så græder de måske mest hjemme på deres eget værelse, når der er fred og ro til at tænke over det hele.



Så hvis en dreng ikke græder, når han slår op, så behøver det ikke betyde, at han ikke er ked af det. Måske er han bare ked af det inden i.



Jeg håber det besvarede dit spørgsmål. Masser af knus herfra.
Jeg føler det hele er min skyld, og hun ikke gider snakke mig
Kategori: Kærlighed og sex
K\u00f8n: Dreng
Alder: 15
Dato: 2021-03-15T12:00:40.000Z

Sp\u00f8rgsm\u00e5l:
Mit navn er P. Jeg har lige slået om med min kærste da jeg var i tvivl om vi skulle tage en pause så jeg spurgte hende hvad hun synes og hun barkede min ting op så vi slog op. fandt nu ud af at hun ikek havede det på den måde og jeg gjorde det kun pga hun følte det samme og jeg kan ikke lade vær med at græde og jeg kan værken sove eller spise og jeg føle det hele er min skyld og hun gide ikke at snakke med mig.



Hvad skal jeg gøre ?

Svar:
Det lyder godt nok som en lidt rodet situation, som du er landet i. Derfor er jeg også glad for, at du har skrevet herind og delt det med os.



Har i misforstået hinanden? 



Når jeg læser dit brev, så bliver jeg lidt i tvivl om, hvad der er sket mellem jer. For det lyder til, at du har slået op med din kæreste, men du så fortrudt det bagefter? Er det rigtigt forstået? i så fald er det selvfølgelig en super ærgerlig situation, I er landet i. Men hvis i begge to i virkeligheden gerne vil være kærester, så er der måske også en løsning på problemet. For så er det måske bare en misforståelse, som i kan snakke igennem og så blive kærester igen.



Prøv at få fat på hende 



Hvis du tænker, at det hele er en stor rodet misforståelse, så er mit bedste råd til dig at pøve at få fat i din ekskæreste igen. Det kan godt være, hun ikke lige svarer på dine beskeder lige nu. Men så kan du prøve at skrive til hende igen og så vente og se, om hun svarer. Jeg kan ikke love dig, at hun har lyst til at snakke med dig. Men det er nok den bedste måde, at komme i kontakt med hende på.



Snak med nogen omkring dig 



Det lyder til at det er hammersvært lige nu. Og jeg krydser selvfølgelig fingre for at dig og din ekskæreste finder en løsning. Men indtil da, så kan det være en rigtig god idé for dig, at snakke med nogen om, hvordan du har det. For det kan være rigtigt rart at have nogle at støtte sig op af, når man er ked af det på grund af kærestesorger. Så måske har du en god ven, et familiemedlem eller en anden person i din omgangskreds, som du kan snakke med om, hvordan det går? Du kan også læse vores artikel om kærestesorger, der står nemlig en masse gode råd til, hvordan man kan komme godt igennem et kærestebrud. 



Tag fat i Headspace 



Hvis du hellere vil snakke med nogen, som ikke lige kender dig. Eller du bare har brug for nogen at snakke det hele igennem med. Så kan jeg varmt anbefale Headspace. Headspace er nemlig en gratis ungerådgivning, hvor unge kan komme og snakke om det, der lige fylder. Og intet problem er for stort eller småt i Headspace. Der er du altid velkommen. 



Jeg håber mit svar har været hjælpsomt for dig. Og så krydser jeg fingre for, at det løser sig mellem dig og din ekskæreste.
Det er som om det kilder i hele kroppen
Kategori: Kærlighed og sex
K\u00f8n: Dreng
Alder: 14
Dato: 2021-03-15T12:06:50.000Z

Sp\u00f8rgsm\u00e5l:
Der den her pige som jeg lige har mødt. øh.. jeg har den her følse som jeg ikke kan kom af med. jeg hved ikke hvad der sker jeg har ikke haft den her følse. det er som om det kiler i helle kroppen. jeg hved ikke hvad jeg skal gør plis hjelp mig

Svar:
Det lyder som om, at den her pige, du har mødt er noget særligt. Derfor er jeg også glad for at du har skrevet herind og delt det med os.



Er det forelskelse?



Når jeg læser dit brev, så er det første jeg tænker, at du måske er blevet ramt af en lille forelskelse? Det kan nemlig føles præcis som om hele ens krop kilder, når man ser personen. Og pludseligt kan man ikke tænke på andet end den person. Det kan være super skræmmende, når man oplever det første gang. Men tit er det også ret spændende og rart. Er det også sådan du har det? Du kan læse endnu mere om forelskelse i vores artikel her. Der står nemlig en masse information, som er rar at have, hvis man oplever forelskelse for første gang.



Hvad skal du så gøre nu?



Du spørger, hvad du skal gøre nu. Men jeg tænker, at den der bedst kan svare på det er dig. Prøv at mærke godt efter i maven - hvad har du lyst til? Det er helt op til dig Vil du prøve at lære hende at kende? Vil du vente til følelsen går over af sig selv? For det gør forelskelser altid med tiden. Uanset hvad du vælger, så er det helt okay. Der er intet rigtig eller forkert.



Hvis du gerne vil prøve at lære hende at kende, så er den bedste måde, at snakke med hende. Det kan kræve lidt mod, men men måske kan du finde en måde, at falde i snak med hende? Ellers kan du også prøve at sende hende en besked på sociale medier. Nogle gange skal der ikke mere til end en enkelt besked for at få startet en rigtig god samtale op.



Kan du snakke med nogen omkring dig?



Hvis du har lyst, kan du prøve at snakke med nogen omkring dig om dine tanker. For det kan være rigtigt rart at have nogle af dele det med, og til måske at hjælpe dig på vej med at få snakket med pigen, hvis du har lyst til det. Det kunne være en god kammerat, din far eller måske en søskende? De fleste har oplever forelskelse i løbet af deres liv, og derfor er der også gode chancer for, at de kender til den følelse, som du beskriver.



Jeg håber at mit svar var hjælpsomt, og så krydser jeg fingre for, at det kommer til at gå super godt med dig og hende.
Jeg ved ikke om han kan lide mig eller han bare syntes, jeg er irriterende
Kategori: Kærlighed og sex
K\u00f8n: Pige
Alder: 14
Dato: 2021-03-31T19:07:07.000Z

Sp\u00f8rgsm\u00e5l:
jeg er en pige på 14 år. Jeg har mødt en dreng over Yubo som bor tæt på mig og jeg har fundet ud af vi skal på samme efterskole og linje. Vi har skrevet sammen i 26 dage og vi har også mødtes en enkel gang og gået en tur. Jeg tror jeg er forelsket i ham da jeg tænker på ham hele tiden, syntes han er pæn, sjov, barmhjertig og meget mere, men jeg er ikke sikker på han kan lide mig. Vi sender altid en video hvor vi siger godnat og godmorgen. På Snapchat har vi det gule hjerte så jeg jo den han snapper mest med, han svarer nogen gange hurtigt, men vi skriver ikke så meget som vi gjorde i starten vi snapper for det meste bare nu. Så jeg ved ikke helt om han kan lide mig eller han bare syntes jeg er irrterende.

Svar:
Det med kærligheden kan være hammerforvirrende. Derfor er jeg også rigtigt glad for, at du har skrevet herind og delt det med os.



Forelskelse



Det lyder til at dig og fyren er ved at blive tætte, og du er blevet godt og grundigt forelsket. Det er mega dejligt, og ligeså forvirrende. Så jeg kan sagtens forstå, hvis du er lidt på bar bund over, hvad du skal gøre nu.



Når jeg læser dit brev, så tænker slet ikke, at han synes, du er irriterende - for så havde han ikke brugt tid på at snakke med dig eller sende dig snaps flere gange om dagen. Det tænker jeg kun, man gør, hvis man godt kan lide den anden person. Men jeg ved desværre ikke om han kan lide dig på vennemåden eller kærestemåden. Han er nok den eneste, der kan svare på det. Men jeg tænker, at det tegner godt for jer. Du kan eventuelt prøve at læse vores artikel om tegn på forelskelse. Måske kan du genkende nogle af dem? 



Snak med ham



Hvis du er modig, kan du prøve at snakke med ham om, hvordan du har det. Det kan være rigtigt nervepirrende, men samtidigt er det nok den eneste måde, du med sikkerhed kan finde ud af, hvordan han har det. Måske kan du invitere ham ud og gå igen, og så prøve at mærke lidt efter, om der er kemi mellem jer? 



Efterskoletid 



Hvis du synes, det er lige hurtigt nok at snakke med ham om følelser, så er det selvfølgelig helt okay. Jeg tænker i får god mulighed for at lære hinanden endnu bedre at kende, når i går på efterskole. Så kommer i til at være tættere på hinanden i hverdagen. Især hvis i også skal gå på linje sammen. Så du får gode chancer for at lære ham at kende og se, om han måske også er blevet vild med dig.



Jeg håber mit svar har været hjælpsomt for dig. Jeg krydser fingre for at det kommer til at gå super godt med jer.